אושרי כהן

אושרי כהן (נולד ב-11 בינואר 1984) הוא שחקן, תסריטאי, במאי, זמר ומפיק מוזיקלי ישראלי. היה מועמד לשלושה פרסי אופיר על משחקו בסרטים "הכוכבים של שלומי", "בופור" ו"איים אבודים". אושרי כהן נולד וגדל בלוד, לירדנה, מנהלת בית ספר בעיר, ולניסים, בעלים של עסק של חלקי חילוף. בשנת 1995 החל לשחק בסדרת הטלוויזיה "ג'ינג'י" בערוץ הראשון בתפקיד טל, ולאחר מכן השתתף גם בהצגה "ג'ינג'י". בגיל 12, ב-1996 השתתף במחזמר "ספר הג'ונגל" בתפקיד מוגלי, כמחליפו של השחקן הראשי תום אבני. בגיל 16 עבר עם משפחתו לראשון לציון, שם למד בתיכון מקיף ח' במגמת מנהל עסקים וכלכלה. לפני שירותו הצבאי, כהן יצא לשנת שירות ב"גרעיני אמנויות", מסגרת אשר ידועה היום בתור תנועת תרבות. שירת כחצי שנה בתור דפס ביחידת ההסרטה של חיל האוויר בצה"ל אך לאחר מכן שוחרר בטרם עת, דבר עליו ספג ביקורת בהמשך דרכו. הנושא אף הובלט בביקורות על הסרטים "לבנון" ו"בופור", בהם גילם חייל קרבי. כהן השתתף בהצגות "ערפל", "הקונצרט", "מבזק חדשות" (2000), "מכתב לנועה" (2001), "סיפורי הבימה", החליף את השחקן הצעיר איתי תורג'מן בהצגה "אישה, בעל, בית" (2003), "החולה ההודי" בתיאטרון בית ליסין (2005), "מוארים" (2006) ו"כל החיים לפניו" בתיאטרון הבימה (2007). בחנוכה 2005 השתתף ב"פסטיגל גיבורי על" וגילם את דמותו של תומר בלום, נער צעיר וסקרן שיוצא למסע עם גיבורי על להציל את העולם. בחנוכה 2007 השתתף במחזמר "נרניה - האריה, המכשפה וארון הבגדים" לצידם של טל מוסרי, אניה בוקשטיין, חני נחמיאס והנרי דוד. בחנוכה 2009 שיחק במחזמר "זורו" לצידם של תום אבני, מירב פלדמן ויעקב כהן. בשנת 2016 השתתף כהן במחזמר "בילי אליוט" בתפקיד טוני אליוט, אחיו הגדול של בילי. במחזמר משתתפים גם אבי קושניר, דפנה דקל ודינה דורון. בטלוויזיה, השתתף בסדרות "לאב דווקא", "מרחב ירקון", "על סיפורים ועל ילדים", "הפרקליטים", "אהבה מעבר לפינה", "ראש גדול" (2003), "השיר שלנו" החל מהעונה השנייה (2005–2007) וכן בעונה הרביעית של "החברים של נאור". בשנת 2011, השתתף בפאנל המומחים בסדרה "האיש הכי מטומטם בעולם". בשנת 2012, שיחק בסדרה הישראלית "נויורק", לצד איתי תורג'מן. לאחר מכן השתתף בתוכנית המציאות "הישרדות VIP" בערוץ 10, אשר צולמה כשנה לפני כן אך לא שודרה מטעמי תקציב. בתוכנית הוא פועל בתיאום עם חברו הטוב ושותפו לדירה, השחקן איתי תורג'מן, מודח, חוזר למשחק ושוב מודח. הוא הפך לבסוף למושבע השני בחבר המושבעים של התוכנית. עקב התוכנית התפרסמו יחסי הידידות ועסקיו עם עמיתו וחברו איתי תורג'מן וכן עלו שמועות שיחסיהם עלו על שרטון, בעיקר עקב יחסיו של תורג'מן עם אנה ארונוב שהייתה בין האנשים שתרמו להדחתו של כהן. בסוף 2015 החל לשחק בסדרה הקומית הנועזת של yes "ג'וני ואבירי הגליל". באותה שנה שיחק עם אפרת בוימולד ואחרים בתוכנית הסאטירה "הכל שפיט" (לשעבר "לאטמה") בערוץ הראשון. ב-2015 שיחק בפרק אחד בסדרה האמריקאית "הומלנד" בתור יגאל. ב-2017 גילם את ג'וזף בסדרה האמריקאית "McMafia". בשנת 2018 שיחק תפקיד ראשי בסדרה "פמת"א" של כאן 11 בתור עו"ד דור קמינסקי. בשנת 2020 השתתף בעונה השנייה של נינג'ה ישראל VIP במקצה מספר 2 והגיע למקום הרביעי. בשנת 2022 השתתף בסדרת הטלוויזיה הקומית "חאנשי", ששודרה בערוץ "HOT3", לצידם של עליזה חנוביץ' והנרי וינקלר. בקולנוע, השתתף בסרטים "אינג'יל", "אוצרות הים האדום" (2001), "להיות כוכב" (2003), "הכוכבים של שלומי" (2003), ו"מדורת השבט" (2004), בתפקיד אורח בסרט "עד מדינה" (2004), השתתף בסרט לאגודת ע.ל.ם - סרט פרסומת למניעת אלימות. בשנת 2007, שיחק בסרט "בופור" בבימויו של יוסף סידר והיה מועמד לפרס השחקן הטוב ביותר בפסטיבל ברלין ובטקס פרסי אופיר. בשנת 2005, שיחק לצד לירון לבו ועמוס לביא בסרט הסטודנטים "החווה" בבימויו של אוהד דומב. בשנת 2008, גילם את הדמות הראשית "מומו" ב"כל החיים לפניו". שיחק בסרט "איים אבודים" בבימויו של רשף לוי שיצא לאקרנים ביולי 2008, והיה מועמד על תפקיד זה לפרס אופיר. לאחר מכן, זכה בתחרות הפוצ'יוולי 2008. ב-2009, השתתף בסרט "לבנון" בבימויו של שמוליק מעוז. ב-2010 השתתף בסרט "אגורא", ב-2013 שיחק בסרט "עיר מקלט". ב-2014, שיחק בסרטו של שי כנות "שושנה חלוץ מרכזי", שם גילם את הדמות הראשית עמי שושן, כדורגלן מוכשר, הנאלץ להתחזות להומוסקסואל בעקבות הסתבכות עם מאפיונרים הסרט זכה לשבחים אך גם לביקורות מעורבות על אופן הצגת הקהילה הלהט"בית. ב-2016 הופיע בתפקיד הראשי בסרטו של שי כנות "ארבע על ארבע". בשנת 2018 שיחק בסרט "אישה עובדת" בבימויה של מיכל אביעד, בו כיכב לצד לירון בן-שלוש ומנשה נוי. בשנת 2023 שיחק בסרט הפעולה האמריקאי "המהנדס" של הבמאי הישראלי דני א. אביכזר.   כהן היה מועמד פעמיים לתואר "השחקן המבטיח של השנה" בטקס פרס התיאטרון הישראלי, ואף זכה בפרס זה על תפקידו בהצגה "החולה ההודי". ב-2013 הופיע בפרסומת של "בזק בינלאומי" לצד איתי תורג'מן. ב-2014 פנה אושרי לתחום המוזיקה והוציא אלבום בשם "כפתורים". החל ממרץ 2015 משמש כפרנזטור של חברת האופנה "מאניה ג'ינס" במקום עוז זהבי. במאי 2016 הצטלם לקמפיין חדש, יוזמה משותפת של רשות הטבע והגנים ועמותת "אקואושן" הקוראת לשמירה על חופי ים נקיים. במאי 2019 סיים קורס בקולנוע באקדמיה לקולנוע בניו יורק, במסגרתו הפיק חמישה סרטים קצרים. בשנת 2020 יצר, ביים ושיחק בסרט הקצר "פיצה חדשה", שפורסם ביוטיוב ועוסק באובדן הפרטיות. הוא בזוגיות עם אלכס שורטוב. באוקטובר 2024 נולדה לזוג בת. מדיה וקבצים בנושא אושרי כהן בוויקישיתוף אושרי כהן, ברשת החברתית פייסבוק אושרי כהן, ברשת החברתית אינסטגרם אושרי כהן, במיזם "אישים" לתיעוד היצירה הישראלית אושרי כהן, במסד הנתונים הקולנועיים IMDb (באנגלית) אושרי כהן, באתר "אידיבי", מאגר הידע העברי לקולנוע ישראלי ועולמי אושרי כהן, באתר ספר הקולנוע הישראלי אושרי כהן, באתר Rotten Tomatoes (באנגלית) אושרי כהן, במסד הנתונים הקולנועיים KinoPoisk (ברוסית) אושרי כהן, דף שער בספרייה הלאומית אושרי כהן, בארכיון הבימה אושרי כהן, באתר "הבמה" יונתן קלדרון, אושרי כהן בתפקיד מומו דווקא כוכב, באתר nrg‏, 4 בפברואר 2009 עדי שבת, בדרך אל האושרי: הקריירה החדשה של אושרי כהן, באתר nrg‏, 29 במרץ 2009 מרב יודילוביץ', חייל בעל כורחו, באתר ynet, 16 באוקטובר 2009 חגית רון רבינוביץ', כמה אושרי, באתר ישראל היום, 5 באוקטובר 2012 ליהי אלבז, השיר שלו: אושרי כהן בדרך לאלבום ראשון, באתר Xnet‏, 28 במרץ 2013 רן בוקר, אושרי כהן: "מעדיף הוליווד על קיסריה", באתר ynet, 31 ביולי 2013 איילת רוזן, ‏"גם כשאני משיג משהו, אני כבר שואף לדבר הבא", באתר ‏מאקו‏, 10 באוקטובר 2013 תחיה ברק, אושרי כהן: "המקצוע הזה הוא קסם", באתר את, 28 ביוני 2016 הדס בשן, ‏"אני לא כזה מזרחי כמו שעושים ממני", באתר ‏מאקו‏, 20 ביולי 2016 שגיא בן נון‏, אושרי כהן: "הקריירה שלי רצופת טעויות, היום לא הייתי הולך להישרדות", באתר וואלה, 11 בינואר 2018 קיץ ברבנר, ‏אושרי כהן מספר למה ויתר על הריאליטי ומתעקש: הסמים חשובים ליצירה שלי, באתר מעריב אונליין, 2 ביוני 2018 יואב בירנברג, הילד בן 35, באתר "ידיעות אחרונות", 19 ביוני 2019 אפרת וכטל, ‏רוקד עם זאבים, באתר ‏מאקו‏, 22 בפברואר 2024 עומרי קינן, לא כולל שירות, באתר ynet, 22 בדצמבר 2004 קיץ ברבנר, ‏אושרי כהן מספר למה ויתר על הריאליטי ומתעקש: הסמים חשובים ליצירה שלי, באתר מעריב אונליין, 2 ביוני 2018 מרב יודילוביץ', חייל בעל כורחו, באתר ynet, 16 באוקטובר 2009 הודח לראשונה כמודח השביעי, לאחר מכן היה למודח האחד עשר max Goldbart, Henry Winkler To Star In Israeli/U.S. Crossover Comedy ‘Chanshi’ From Rising Star Aleeza Chanowitz; Talks With U.S. Broadcasters Underway. deadline Hollywood, february 28, 2022